VYHODNOTENIE PRIPOMIENKOVÉHO KONANIA

k Dohode medzi vládou Slovenskej republiky a kabinetom ministrov Ukrajiny o vzájomnej  ochrane utajovaných skutočností

Spôsob pripomienkového konania:   bežný, 10 pracovných dní  

Zoznam oslovených subjektov: podpredseda vlády SR pre európsku integráciu, ľudské práva a menšiny, MDPT SR, MF SR, MH SR, MK SR, MV SR, MO SR, MP SR, MPSVR SR, MS SR, MŠ SR, MVRR SR, MZV SR, MZ SR, MŽP SR, ÚV SR- odbor vládnej agendy, ÚV SR- sekcia Inštitút pre aproximáciu práva, ÚV SR- sekcia vládnej legislatívy, PÚ SR, ŠÚ SR, ÚŠS SR, ÚGKK SR, ÚJD SR, ÚNMS SR, ÚVO SR, ÚPV SR, SŠHR SR, NBS, NKÚ SR, NS SR, GP SR, SIS
Počet oslovených subjektov: 32
Zaslali do stanoveného termínu: 24
Vôbec nezaslali: ÚV SR- odbor vládnej agendy, ÚV SR- sekcia vládnej legislatívy, ŠÚ SR, ÚGKK SR, ÚJD SR, ÚPV SR, NKÚ SR, NS SR
Subjekty, ktoré nemali pripomienky: podpredseda vlády SR pre európsku integráciu, ľudské práva a menšiny, MDPT SR, MH SR, MK SR, MV SR, MO SR, MP SR, MPSVR SR, MS SR, MŠ SR, MVRR, MZV SR, MZ SR, ÚV SR- sekcia Inštitút pre aproximáciu práva, PÚ SR,  ÚŠS SR, ÚVO SR, SŠHR SR, NBS, GP SR
Počet vznesených pripomienok: 9
Počet akceptovaných: 4
Počet neakceptovaných, z toho počet zásadných, ktorý subjekt: 3/0
Počet čiastočne akceptovaných: 1
Počet odstránených pripomienok: 9
Počet neodstránených pripomienok: 0

Rezort	Pripomienky	Typ	Vyh.	Spôsob vyhodnotenia	
MF SR	v predkladacej správe je potrebné uviesť aj dopad na podnikateľské prostredie	O	A	Pripomienka akceptovaná.	
ÚNMS SR	v čl. 1 písm. h) navrhujeme slovo „štát“ nahradiť slovom „subjekt“ nakoľko ide o dohodu medzi vládami a nie medzi štátmi, preto je vhodnejšie použiť navrhovaný pojem a následne vypustiť slová „jeho fyzické osoby a právnické osoby ako i osoby bez štátneho občianstva alebo medzinárodná organizácia“	O	N	Pripomienka neakceptovaná – zmluvnými stranami sú štáty, vlády dohodu iba uzatvárajú v mene štátov.	
	v čl. 5 ods. 3 navrhujeme nahradiť slová „svojej zmluvnej“, resp. „vlastnej zmluvnej“ slovami „prijímajúcej“	O	A	Pripomienka akceptovaná. 	
	v čl. 6 vypustiť slovo „zmluvná“ vzhľadom na zavedený pojem	O	A	Pripomienka akceptovaná.	
	v čl. 10 navrhujeme číslovať odseky	O	A	Pripomienka akceptovaná.	
SIS	v čl. 8 ods. 1 navrhujeme za slová „alebo strate“ doplniť tiež „odcudzeniu, poškodeniu alebo neoprávnenému rozmnoženiu utajovanej skutočnosti“ a slová „prezradenie alebo stratu“ nahradiť slovami „výskyt uvedených udalostí“	O	C	Pripomienka čiastočne akceptovaná.	
	čl. 8 navrhujeme doplniť ods. 4 v znení: „(4) Ustanoveniami tejto dohody nie je dotknuté právo poskytovania utajovaných skutočností medzi spravodajskými službami zmluvných strán v rámci medzinárodnej spolupráce na základe súhlasu vedúceho spravodajskej služby odovzdávajúcej strany. Pri uvedenej medzinárodnej spolupráci spravodajských služieb práva a povinnosti príslušného bezpečnostného orgánu plynúce z tejto zmluvy pri ochrane utajovaných skutočností, ich preprave, utajovaných kontraktoch, prekladoch, rozmnožovaní a likvidácii utajovaných skutočností, povoľovaní návštev, hlásení porušenia ochrany utajovaných skutočností, konzultácií a riešení sporov vykonáva riaditeľ spravodajskej služby zmluvnej strany.“ 	O	N	Pripomienka neakceptovaná – výnimka podľa vnútroštátneho práva	
	navrhujeme ustanovenie o použití rovnakých zásad pre vyhotovenie prekladov a kópií materiálov stupňa T a PT, ako sú stanovené v zákone	O	N	Pripomienka neakceptovaná – medzinárodná zmluva upravuje iba vzťahy, ktoré nie sú upravené vnútroštátnym právom.	

Vysvetlivky k skratkám v tabuľke:
Z – zásadná pripomienka
O – obyčajná pripomienka
A - akceptovaná pripomienka
C – čiastočne akceptovaná pripomienka
N – neakceptovaná pripomienka